Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับลดลง -8. …
14 ธ.ค. 2561

Tactical Move
เดินเกมกลยุทธ์บ่าย
SET Index ปรับลดลง -8.73 จุด (-0.54%) ปิดภาคเช้าที่ 1,606.26 จุด ด้วยมูลค่าการซื้อขาย 20,962.55 ล้านบาท
Most Positive Impact: PTT (+0.7 จุด), SCC (+0.47 จุด), IVL (+0.41 จุด)
Most Negative Impact: PTTEP (-1.17 จุด), SCB (-0.83 จุด), KBANK (-0.82 จุด)
แนวโน้มตลาดบ่าย
ตลาดหุ้นไทยปรับตัวลงโดยกลุ่มที่ปรับตัวลง ได้แก่ กลุ่มธนาคาร(-2.88 จุด) ขนส่ง(-1.36 จุด) อสังหาฯ(-1.08 จุด) และกลุ่มพลังงาน(-1.00 จุด) เป็นต้น สอดคล้องกับตลาดหุ้นในภูมิภาคเอเชียที่ปรับตัวลดลง เช่น ญี่ปุ่น(-1.79%) ฮ่องกง(-1.37%) สิงคโปร์(-1.23%) จีน(-0.59%) ออสเตรเลีย(-0.99%) เป็นต้น
ในวันนี้ธนาคารกลางจีนมีการเพิ่มสภาพคล่องวงเงิน 2.86 แสนล้านหยวน หรือคิดเป็นประมาณ 4.15 หมื่นล้านดอลลาร์สหรัฐ ผ่านทางโครงการเงินกู้ระยะกลาง (MLF) อายุ 1 ปี เพื่อรักษาสภาพคล่องในระบบ
มีข่าวความเคลื่อนไหวจากเครือข่ายประชาชนปฎิรูปพลังงานไทย (คปพ.) ทำเรื่องขอให้ยกเลิกการสัมปทานแหล่งบงกช และเอราวัณ ที่ได้ปรมูลไปโดยอ้างว่าไม่เกิดประโยชน์แก่รัฐและประชาชนอย่างแท้จริง โดยเสนอแนะให้ยกเลิกการประมูลที่เกิดไปแล้ววานนี้ และให้จัดประมูลพร้อมปรับปรุงเงื่อนไขใหม่
SET Index มีระดับ Forward PER ที่ 14 เท่าในแง่มูลค่าน่าสนใจในการลงทุน แม้จะมี downside จากกำไรของกลุ่ม PTT แต่จะกระทบไม่มากนัก ณ บริเวณ 1,600 – 1,620 จุด เป็นระดับที่น่าซื้อเพิ่มเพื่อรอการฟื้นตัวในช่วงปลายปียาวจนถึงต้นปีหน้า
ประเด็นที่ต้องติดตามในวันนี้ติดตาม PMI ภาคการผลิตของยูโรโซนประจำเดือน ธ.ค. โดยตลาดคาดการณ์ที่ 51.9 ส่วนทางฝั่งอเมริกาก็มีรายงาน PMI ภาคการผลิต ประจำเดือน ธ.ค. เช่นเดียวกัน โดยตลาดคาดว่าน่าจะอยู่ที่ 55.1 สัปดาห์หน้าในวันจันทร์ติดตาม CPI ของยูโรโซน ประจำเดือน พ.ย. โดยตลาคาดการณ์ที่ 2.0% YoY ต่อมาในวันพุธทั้ง กนง.(ไทย) และ BOJ(ญี่ปุ่น) จะมีการประชุมเพื่อกำหนดนโยบายทางการเงิน และในวันพฤหัสจมีการประชุมนโยบายการเงินของ FED (สหรัฐ)
หุ้นแนะนำ STEC KCE IVL